**อย่าเชื่อ อย่าแชร์: ข่าวลวงโพรไบโอติกและสมุนไพรจีนรักษามะเร็ง**

อย. เตือน! อย่าเชื่อ อย่าแชร์ ข่าวปลอมโพรไบโอติกและสมุนไพรจีนรักษามะเร็งที่มีการแชร์ในโลกออนไลน์ ข้อความดังกล่าวไม่เป็นความจริง ผู้ป่วยที่หลงเชื่ออาจละเลยการรักษาที่ถูกต้องและมีความเสี่ยงต่อชีวิต

**เภสัชกรวีระชัย นลวชัย รองเลขาธิการคณะกรรมการอาหารและยา** กล่าวว่า ช่วงนี้มีการแพร่กระจายของข่าวปลอมเกี่ยวกับการรักษามะเร็งด้วยโพรไบโอติกผ่านช่องทางออนไลน์ โดยมีการอ้างว่าค้นพบวิธีรักษามะเร็ง  
ทุกระยะด้วยโพรไบโอติกหรือจุลินทรีย์ที่มีชีวิต ที่สามารถทำลายเชื้อโรคในร่างกายได้ โดยไม่ต้องใช้เคมีบำบัดหรือ  
ยาปฏิชีวนะ อ้างถึงผู้ป่วยเนื้องอกในสมองหรือมะเร็งในอวัยวะต่าง ๆ หายจากโรคด้วยโพรไบโอติก **ข้อความดังกล่าวไม่เป็นความจริง** ไม่มีหลักฐานทางวิทยาศาสตร์รองรับ โพรไบโอติกเป็นเพียงจุลินทรีย์ที่มีประโยชน์ต่อระบบ  
ย่อยอาหาร ไม่สามารถรักษาโรคมะเร็งได้ การแชร์ข้อมูลที่ไม่ถูกต้องดังกล่าวอาจทำให้ผู้ป่วยละเลยการรักษาที่ถูกต้องและมีความเสี่ยงต่อชีวิตได้

นอกจากนี้ ยังมีข่าวปลอมว่าสามารถรักษามะเร็งด้วยน้ำต้มสมุนไพรจีน หายภายใน 6 วัน **ข้อความดังกล่าว  
ก็ไม่เป็นความจริง** ผู้ป่วยโรคมะเร็งควรปรึกษาแพทย์ก่อนที่จะใช้วิธีการรักษาอื่นเพิ่มเติม

แนะพี่น้องประชาชนตรวจสอบข้อมูลจากแหล่งที่เชื่อถือก่อนที่จะเชื่อหรือส่งต่อข่าวสาร เช่น แพทย์ เภสัชกร รวมถึงสามารถสอบถามข้อมูลหรือร้องเรียนได้ที่ สายด่วน อย. 1556 หรือผ่าน Line: @FDAThai, Facebook: FDAThai หรือ E-mail: 1556@fda.moph.go.th ตู้ปณ.1556 ปณฝ. กระทรวงสาธารณสุข จังหวัดนนทบุรี 11004 หรือสำนักงานสาธารณสุขจังหวัดทั่วประเทศ

**วันที่เผยแพร่ข่าว 6 ตุลาคม 2567 / ข่าวแจก 8 ปีงบประมาณ พ.ศ. 2568**